Jõgevamaa    Kehaline väärkohtlemine  9. juunil kella 17.15 ajal lõi Pajusi vallas Vägari külas 58-aastane mees 65-aastast meest pea piirkonda, tekitades viimasele tervisekahjustusi. Viga saanud isikule anti kohapeal esmaabi ning lööja viidi politseimajja.    Põlvamaa    Vargus  Ajavahemikul 7.-9. juuni varastati Põlva vallas Himmaste külas  ettevõtte tööruumist kohviautomaat ja erinevat alkoholi. Täpsed kogused ja vargusega tekitatud kahju on selgitamisel.    Tartumaa    Vargused  Ajavahemikul 20.-23. mai varastati Tartus Väike kaare tänaval parkinud sõiduautolt Ford Ranger katalüsaator. Vargusega tekitatud esialgne arvatav kahju on 900 eurot.    Ajavahemikul 29. mai kell 22.00 kuni 30. mai kell 9.00 varastati Tartus Anne tänaval kortermaja  trepikojast trosslukuga lukustatud jalgratas Classic Legend. Kahju on 120 eurot.    Ajavahemikul 8. juuni kell 22.00 kuni 9. juuni kell 5.30 varastati Tartus Struve tänaval maja hoovist lukustatud jalgratas Merida Kalahai 4SX. Kahju on 160 eurot.    Ajavahemikul 8. juuni kell 23.00 kuni 9. juuni kell 10.00 varastati Tartus Vallikraavi tänaval liiklusmärgi posti külge lukustatud valget värvi meeste maastikujalgratas Busetto Pro. Kahju on 600 eurot.    9. juuni varahommikul kella 4.00  paiku tukastas Tartus Riia tänaval pargipingil 67-aastane naisterahvas, kellel oli õlakott üle õla. Ärgates märkas naine, et kotisangad olid läbi lõigatud ning kott varastatud ühes selles olnud mobiiltelefon Nokia, sularaha ja muude esemetega. Kahju on 320 eurot.    9. juunil kella 17.00 ajal teatati politseile, et Tartu kesklinnapiirkonnas on varastatud naise rahakott Chanel, milles olid dokumendid ja sularaha 400 eurot. Kahju on 530 eurot.    Valga-, Viljandi- ning Võrumaal olulisi sündmusi ei registreeritud.